ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ПОДСТИЦАЈИМА

У ПОЉОПРИВРЕДИ И РУРАЛНОМ РАЗВОЈУ

Члан 1.

У Закону о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16, 35/23 и 92/23), у члану 14. став 4. после речи: „ђубриво,” додаје се реч: „сертификовано”.

Члан 2.

У члану 31. став 2. после речи: „ђубриво,” додаје се реч: „сертификовано”.

У ставу 3. речи: „и/или семе” бришу се.

После става 3. додаје се нови став 4, који гласи:

„Регрес за сертификовано семе исплаћује се у износу до 17.000 динара по хектару за исту површину за коју може да се оствари право на основне подстицаје из члана 17. тачка 1) подтачка (1) овог закона.”.

Досадашњи ст. 4. и 5. постају ст. 5. и 6.

Члан. 3.

У члану 38. став 1. речи: „и/или семе” бришу се.

После става 1. додаје се нови став 2, који гласи:

„Право на регрес за сертификовано семе за органску биљну производњу остварује се у истом износу као и за сертификовано семе за биљну производњу.”.

Досадашњи ст. 2 - 5. постају ст. 3 - 6.

Члан 4.

Захтеви, односно пријаве за остваривање права на подстицаје поднети до дана почетка примене овог закона решаваће се у складу са прописима који су били на снази у време њиховог подношења.

Члан 5.

Изузетно, у 2024. години, лице које је остварило право на подстицаје за квалитетне приплодне млечне и товне краве у складу са посебним прописом којим се уређује остваривање права на подстицаје за квалитетна приплодна грла, остварује и право на додатна средства за квалитетне приплодне првотелке, у складу са посебним прописом којим се уређује расподела подстицаја у пољопривреди и руралном развоју.

Члан 6.

Изузетно, у 2025. години, право на регрес за сертификовано семе може да оствари лице ако уз поднети захтев, поред испуњења прописаних услова у складу са посебним прописом, поднесе и рачун о куповини сертификованог семена који је издат у периоду од 1. августа 2024. године до дана подношења захтева.

Члан 7.

Овај закон ступа на снагу осмог дана од дана објављивања у „Службеном гласнику Републике Србије”, осим одредаба чл. 1-3. овог закона које се примењују од 1. јануара 2025. године.

2